|  |  |
| --- | --- |
|  | ЗАЦВЕРДЖАНА  Пастанова  Міністэрства адукацыі Рэспублікі Беларусь  18.07.2023 №197 |

Вучэбная праграма

па вучэбным прадмеце «Замежная мова» (англійская, нямецкая, французская, іспанская, кітайская) для V класа ўстаноў

адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання

(базавы і павышаны ўзроўні)

ГЛАВА 1

АГУЛЬНЫЯ ПАЛАЖЭННІ

1. Дадзеная учэбная праграма па вучэбным прадмеце «Замежная мова» (англійская, нямецкая, французская, іспанская, кітайская) (далей – вучэбная праграма) прызначана для V–IX класаў устаноў адукацыі, якія рэалізуюць адукацыйныя праграмы агульнай сярэдняй адукацыі (базавы і павышаны ўзроўні).

2. Дадзеная вучэбная праграма разлічана на 105 вучэбных гадзін для вывучэння замежнай мовы на базавым узроўні (3 вучэбныя гадзіны на тыдзень) і 175 вучэбных гадзін – на павышаным узроўні (5 вучэбных гадзін на тыдзень) у V–VIII класах; 102 вучэбныя гадзіны для вывучэння замежнай мовы на базавым узроўні (3 вучэбныя гадзіны на тыдзень) і 170 вучэбных гадзін – на павышаным узроўні (5 вучэбных гадзін на тыдзень) у IX класе.

3. Генеральная мэта навучання замежнай мове заключаецца ў фарміраванні вучняў як суб’ектаў міжкультурнай камунікацыі праз авалоданне імі іншамоўнай камунікатыўнай кампетэнцыяй і развіццё ў іх якасцей полікультурнай асобы, запатрабаваных сучасным інфармацыйным грамадствам ва ўмовах глабалізацыі. Генеральная мэта прадугледжвае пастаноўку і рэалізацыю адукацыйных, развіццёвых і выхаваўчых мэт у іх адзінстве.

Адукацыйныя мэты: моўнае і маўленчае развіццё асобы вучня шляхам забеспячэння практычнага валодання замежнай мовай як эфектыўным сродкам зносін у адзінстве яе кагнітыўнай, камунікатыўнай і экспрэсіўнай функцый; засваенне і актуалізацыя ведаў аб вывучаемай замежнай мове; авалоданне навыкамі і ўменнямі іншамоўнай маўленчай дзейнасці (успрыманне і разуменне іншамоўнага маўлення на слых, гаварэнне, чытанне, пісьмо і пісьмовае маўленне).

Развіццёвыя мэты: кагнітыўнае, камунікатыўнае, сацыякультурнае развіццё вучняў; авалоданне спосабамі фарміравання і фармулявання думкі на замежнай мове; развіццё лінгвістычнага кампанента гуманітарнага мыслення; узбагачэнне эмацыянальна-пачуццёвай сферы асобы.

Выхаваўчыя мэты: узбагачэнне духоўнага свету вучняў; фарміраванне маральных каштоўнасных арыентацый, грамадзянскасці і патрыятызму; выхаванне павагі да культуры і народа іншай краіны; фарміраванне псіхалагічнай гатоўнасці да міжкультурнай камунікацыі, уменняў ажыццяўляць зносіны ў кантэксце дыялогу культур.

4. Задачы навучання замежнай мове:

развіццё камунікатыўнай культуры вучняў, засваенне імі вуснага і пісьмовага маўлення на ўзроўні, дастатковым для адэкватнай трактоўкі інфармацыі, якая перадаецца і прымаецца; кагнітыўнае развіццё вучняў, што праяўляецца ў пераструктураванні асобных фрагментаў індывідуальнага вобраза карціны свету і ўспрыманні свету вывучаемай мовы праз штучна сфарміраваны ў свядомасці лінгвадыдактычны канструкт, які дазваляе ўспрымаць пазнавальны свет у адпаведнасці з яго (гэтага свету) уласнымі сацыяльнымі, палітычнымі, культурнымі, моўнымі рэаліямі, а не праз прамы пераклад на гэтую мову схем роднай, нацыянальнай карціны свету;

сацыякультурнае развіццё асобы, арыентаванае на ўспрыманне «іншага» ў яго непадобнасці праз пазнанне каштоўнасцей новай культуры ў дыялогу з роднай; супастаўленне вывучаемай мовы з роднай і культуры гэтай мовы з нацыянальнай; фарміраванне ўменняў прадстаўляць сваю краіну і культуру ва ўмовах іншамоўных міжкультурных зносін;

развіццё каштоўнасных арыентацый вучняў, якое ажыццяўляецца з дапамогай фарміравання гуманістычнай пазіцыі асобы праз стварэнне ўмоў для ўзбагачэння адпаведнага канструктыўнага досведу эмацыянальна-пачуццёвых адносін як найважнейшага фактару станоўчага ўспрымання «іншага», паважлівых адносін да яго, прызнання разнастайнасці культур; з’яўленне ў вучняў імкнення да супрацоўніцтва і ўзаемадзеяння з іншымі народамі;

развіццё матывацыі да вывучэння замежнай мовы праз фарміраванне патрэб лепш разумець навакольны свет і быць зразуметым ім; усведамленне важнасці валодання замежнай мовай для сацыялізацыі ў сучасным свеце;

развіццё самаадукацыйнага патэнцыялу вучняў, забеспячэнне іх гатоўнасці да самастойнай работы над мовай, у тым ліку неабходнымі тэхнікамі вучэбна-пазнавальнай дзейнасці, стратэгіямі самааналізу, саманазірання.

5. Метады і формы навучання і выхавання.

У сваёй сукупнасці мэты і задачы прадугледжваюць праектаванне і арганізацыю адукацыйнага працэсу на аснове патрабаванняў асобасна арыентаванага, кампетэнтнаснага, камунікатыўнага, кагнітыўнага і сацыякультурнага падыходаў у іх адзінстве.

Канструяванне працэсу навучання патрабуе выкарыстання сучасных адукацыйных тэхналогій (сацыяльных, інфармацыйна-камунікацыйных і іншых тэхналогій. На вучэбных занятках неабходна мадэляваць сітуацыі міжкультурных зносін, актыўна прымяняць метады праблемнага навучання і эўрыстычныя метады, выкарыстоўваць розныя формы работы (парныя, групавыя, індывідуальныя і іншыя формы работы).

Выбар форм і метадаў навучання і выхавання вызначаецца на аснове мэт і задач вывучэння канкрэтнай тэмы, асноўных патрабаванняў да вынікаў вучэбнай дзейнасці вучняў, сфармуляваных у дадзенай вучэбнай праграме.

6. Чаканыя вынікі засваення дадзенай вучэбнай праграмы.

Прадметныя вынікі:

сфарміраваныя ўяўленні вучняў аб нормах замежнай мовы (фанетычных, лексічных, граматычных);

сфарміраваныя ўяўленні аб мове як сродку зносін, прынятых правілах культуры маўленчых паводзін;

валоданне правіламі маўленчага этыкету;

валоданне рознымі відамі маўленчай дзейнасці (чытанне, успрыманне і разуменне маўлення на слых, гаварэнне, пісьмовае маўленне);

уменне будаваць маўленчыя выказванні ў вуснай і пісьмовай формах з улікам задач і сітуацый зносін;

уменне свядома выкарыстоўваць іншамоўныя маўленчыя сродкі з мэтай зносін;

уменне адэкватна выкарыстоўваць маўленчыя сродкі для эфектыўнага вырашэння разнастайных камунікатыўных задач у межах вывучанай тэматыкі.

Метапрадметныя вынікі:

развітыя ўменні ўзаемадзейнічаць на замежнай мове з аднакласнікамі, педагагічным работнікам, з носьбітамі мовы ў межах вывучанай тэматыкі, працаваць у калектыве, улічваць розныя меркаванні, каардынаваць работу ў пары або малой групе;

развітыя камунікатыўныя здольнасці вучня, уменні выбіраць адэкватныя моўныя і маўленчыя сродкі для паспяховага вырашэння камунікатыўнай задачы;

сфарміраваная матывацыя да вывучэння замежнай мовы і вучэння ў цэлым;

уменне выбіраць аргументы для абгрунтавання ўласнай пазіцыі і правільна і аргументавана выкладаць свае думкі вусна і пісьмова;

уменне ўстанаўліваць прычынна-выніковыя сувязі, фармуляваць вывады на аснове аналізу звестак або фактаў;

уменне здабываць інфармацыю з пісьмовых і аўдыятэкстаў у межах вывучанай тэматыкі;

уменне выкарыстоўваць розныя крыніцы інфармацыі з вучэбна-пазнавальнымі мэтамі, працаваць з тэкставай і графічнай інфармацыяй, вылучаць галоўнае;

уменне рацыянальна выкарыстоўваць інфармацыйна-камунікацыйныя тэхналогіі пры вырашэнні розных задач.

Асобасныя вынікі:

добразычлівасць, павага, талерантнасць;

гатоўнасць да самаўдасканалення, матывацыя працягваць вывучэнне замежнай мовы;

знаёмства з культурнымі асаблівасцямі краіны вывучаемай мовы;

знаёмства з культурай свету праз замежную мову (літаратура, музыка, мастацтва, звычаі і традыцыі, славутыя мясціны, ежа, вольны час);

удасканаленне маўленчай культуры ў цэлым.

7. У якасці комплексных характарыстык, што выражаюць змест задач, разглядаюцца кампетэнцыі, паколькі яны задаюць нормы і патрабаванні да валодання замежнай мовай, якія дазваляюць прасачыць ступень сукупнай рэалізацыі мэт і задач.

Міжкультурная кампетэнцыя – стратэгічная кампетэнцыя, валоданне якой заклікана забяспечваць асэнсаванне вучнямі іншай лінгвакультуры, пазнанне імі сэнсавых арыенціраў іншага лінгвасоцыуму, уменні бачыць падабенства і адрозненні паміж культурамі і ўлічваць іх у працэсе іншамоўных зносін.

Камунікатыўная кампетэнцыя – валоданне сукупнасцю маўленчых, моўных, сацыякультурных норм вывучаемай мовы, а таксама кампенсаторнымі і вучэбна-пазнавальнымі ўменнямі, якія дазваляюць вучню вырашаць маўленчыя, адукацыйныя, пазнавальныя і іншыя задачы, што стаяць перад ім. У склад гэтай інтэгратыўнай кампетэнцыі ўваходзяць моўная, маўленчая, сацыякультурная, вучэбна-пазнавальная, кампенсаторная кампетэнцыі, якія разглядаюцца як субкампетэнцыі.

Маўленчая кампетэнцыя – сукупнасць навыкаў і ўменняў маўленчай дзейнасці (гаварэнне, успрыманне маўлення на слых, чытанне, пісьмовае маўленне), веданне норм маўленчых паводзін; набыццё на гэтай аснове вопыту іх выкарыстання для пабудовы лагічнага і звязнага па форме і змесце выказвання, а таксама для разумення сэнсу выказванняў іншых людзей.

Моўная кампетэнцыя – сукупнасць моўных ведаў аб правілах функцыянавання моўных сродкаў (фанетычных, арфаграфічных, лексічных і граматычных) у мове і навыкаў іх выкарыстання з камунікатыўнымі мэтамі.

Сацыякультурная кампетэнцыя – сукупнасць ведаў пра нацыянальна-культурную спецыфіку краін вывучаемай мовы, уменняў будаваць свае маўленчыя і немаўленчыя паводзіны ў адпаведнасці з гэтай спецыфікай, прадстаўляць на гэтай аснове сваю краіну і яе культуру ва ўмовах іншамоўных міжкультурных зносін.

Кампенсаторная кампетэнцыя – сукупнасць уменняў выкарыстоўваць дадатковыя вербальныя сродкі і невербальныя спосабы для вырашэння камунікатыўных задач ва ўмовах дэфіцыту наяўных моўных сродкаў.

Вучэбна-пазнавальная кампетэнцыя – сукупнасць агульных і спецыяльных вучэбных уменняў, неабходных для ажыццяўлення самастойнай дзейнасці па авалоданні замежнай мовай, вопыт іх выкарыстання.

Паслядоўнае і ўзаемазвязанае авалоданне пазначанымі ключавымі кампетэнцыямі забяспечвае фарміраванне ў вучняў адпаведных кампетэнтнасцей.

У сваёй сукупнасці мэты і задачы прадугледжваюць праектаванне і арганізацыю адукацыйнага працэсу на аснове патрабаванняў асобасна арыентаванага, кампетэнтнаснага, камунікатыўнага, кагнітыўнага і сацыякультурнага падыходаў у іх адзінстве. Адсюль у якасці найважнейшых прынцыпаў ажыццяўлення адукацыйнага працэсу вызначаюцца наступныя:

забеспячэнне разумення культуры і ладу жыцця іншага народа і гатоўнасці ўспрымаць «іншага» ў яго непадобнасці і ўсведамлення вучнямі прыналежнасці да роднай культуры;

адзінства рэалізацыі камунікатыўнай, культурна-прагматычнай і аксіялагічнай функцый вывучаемай мовы;

арыентацыя працэсу навучання на забеспячэнне дыялогу культур на аснове ўсебаковага ўліку ўзаемасувязей мовы – мыслення – культуры;

забеспячэнне сацыялізацыі вучняў сродкамі замежнай мовы;

арганізацыя навучання замежнай мове як сродку іншамоўных зносін на аснове мадэлявання сітуацый міжкультурнай камунікацыі.

Пададзеныя палажэнні вызначаюць патрабаванні да зместу адукацыі.

8. Змест навучання прадстаўлены ў вучэбнай праграме праз прадметна-тэматычны змест зносін, патрабаванні да практычнага валодання відамі маўленчай дзейнасці, моўны матэрыял (фанетыка, лексіка, граматыка).

У прадметна-тэматычным змесце зносін абазначаны камунікатыўныя задачы для вывучэння замежнай мовы на базавым і павышаным узроўнях.

Патрабаванні да практычнага валодання відамі маўленчай дзейнасці: працягласць гучання тэксту, колькасць рэплік на кожнага субяседніка ў дыялагічным маўленні, аб’ём выказвання ў маналагічным маўленні, аб’ём тэксту для чытання, аб’ём тэксту для пісьмовага маўлення – задаюць асноўныя параметры для ўсіх відаў маўленчай дзейнасці. Дадзеныя параметры, а таксама аб’ём прадуктыўнага і рэцэптыўнага лексічнага мінімуму абазначаюцца наступным чынам: першая лічба – патрабаванні для базавага ўзроўню, другая – для павышанага ўзроўню. Напрыклад: працягласць гучання тэксту: 1–1,5 мінуты; прадуктыўны мінімум: 210–250 лексічных адзінак; рэцэптыўны мінімум: 150–250 лексічных адзінак; агульны аб’ём прадуктыўнай лексікі: 820–900 лексічных адзінак; агульны аб’ём рэцэптыўнай лексікі: 390–550 лексічных адзінак.

Граматычны матэрыял, які падлягае вывучэнню, аднолькавы для ўсіх відаў устаноў агульнай сярэдняй адукацыі. Патрабаванні да валодання граматычным матэрыялам адрозніваюцца аб’ёмам яго прадуктыўнага засваення.

Адрозненні ў авалоданні замежнай мовай пры яе вывучэнні (у залежнасці ад колькасці адведзеных гадзін) выяўляюцца ў наступных параметрах:

аб’ём засвоенага прадуктыўнага і рэцэптыўнага лексічнага матэрыялу;

колькасць прадуктыўна засвоенага граматычнага матэрыялу;

ступень складанасці і колькасць вырашаемых камунікатыўных задач;

ступень самастойнасці ў інтэрпрэтацыі з’яў міжкультурнай камунікацыі;

ступень падрыхтаванасці ажыццяўляць маўленчыя і немаўленчыя паводзіны адэкватна сацыякультурнай спецыфіцы краін вывучаемай мовы;

узровень гатоўнасці вучняў да самастойнай дзейнасці па авалоданні замежнай мовай.

Больш высокія патрабаванні да валодання моўным і маўленчым матэрыялам пры вывучэнні замежнай мовы на павышаным узроўні забяспечаць больш высокі ўзровень фарміравання ў вучняў моўных навыкаў і маўленчых уменняў, што будзе выражацца ў іх здольнасці больш якасна вырашаць вучэбныя камунікатыўныя задачы.

ГЛАВА 2

ЗМЕСТ ВУЧЭБНАГА ПРАДМЕТА Ў V КЛАСЕ.

АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

105 (175) гадзін

|  |  |  |
| --- | --- | --- |
| Сферы зносін | Прадметна-тэматычны змест | Камунікатыўныя задачы |
| К канцу навучальнага года вучань павінен умець |
| Сацыяльна-  бытавая | Здаровы лад жыцця | Расказаць пра сняданак, абед і вячэру ў сям’і;  распытаць сваяка (сябра) пра сняданак, абед і вячэру ў яго сям’і;  расказаць пра здаровае харчаванне;  распытаць субяседніка пра здаровае харчаванне;  расказаць пра асноўныя недамаганні;  распытаць субяседніка пра асноўныя недамаганні  (базавы і павышаны ўзроўні);  даць параду па здаровым ладзе жыцця (гігіена, харчаванне, зарадка)  (павышаны ўзровень) |
| Горад і вёска | Распытаць, як прайсці куды-небудзь; растлумачыць, як прайсці куды-небудзь;  запытаць і даць інфармацыю пра месца пражывання (адрас, тэлефон);  назваць правілы бяспечных паводзін на вуліцах горада або вёскі;  апісаць родны горад або вёску  (базавы і павышаны ўзроўні);  расказаць пра жыццё ў горадзе або сельскай мясцовасці;  распытаць субяседніка пра жыццё ў  горадзе або сельскай мясцовасці  (павышаны ўзровень) |
| Сацыяльна-культурная | Канікулы | Расказаць пра свае заняткі на канікулах; распытаць сябра пра яго заняткі на канікулах; расказаць пра летні адпачынак (базавы і павышаны ўзроўні); расказаць пра самае яркае ўражанне падчас канікул (павышаны ўзровень) |
| Святы | Расказаць пра асноўныя святы Рэспублікі Беларусь;  распытаць субяседніка пра асноўныя святы краіны вывучаемай мовы;  павіншаваць са святам;  адказаць на віншаванне;  назваць традыцыйныя святочныя стравы ў сваёй краіне і краіне вывучаемай мовы (базавы і павышаны ўзроўні);  параўнаць святкаванне Новага года, Нараджэння Хрыстова ў сваёй краіне і краіне вывучаемай мовы (павышаны ўзровень) |
| Тэлеперадачы | Назваць любімыя тэлеперадачы;  распытаць пра любімыя тэлеперадачы;  выказаць меркаванне пра тэлеперадачы (базавы і павышаны ўзроўні);  парэкамендаваць паглядзець тэлеперадачу і аргументаваць сваё меркаванне  (павышаны ўзровень) |
| Падарожжы | Расказаць пра падарожжа (месца, час, транспарт, уражанні);  распытаць пра падарожжа (месца, час, транспарт, уражанні);  прыняць (адхіліць) прапанову аб падарожжы (базавы і павышаны ўзроўні);  расказаць пра падарожжа, якое запомнілася па кнізе (фільме)  (павышаны ўзровень) |
| Сацыяльна-пазнавальная | Свет вакол нас | Апісаць прыродныя асаблівасці кантынентаў;  назваць краіны, у якіх гавораць на вывучаемай замежнай мове  (базавы і павышаны ўзроўні);  расказаць пра жывёльны свет розных кантынентаў;  распытаць пра жывёльны свет розных кантынентаў  (павышаны ўзровень) |

Патрабаванні да практычнага валодання відамі маўленчай дзейнасці

Успрыманне і разуменне маўлення на слых

Вучні павінны разумець на слых указанні педагагічнага работніка, звязаныя з вядзеннем урока, іншамоўныя тэксты маналагічнага і дыялагічнага характару, пабудаваныя на вывучаным моўным матэрыяле, у прад’яўленні педагагічнага работніка і ў гуказапісе, у тэмпе, набліжаным да натуральнага, з візуальнай апорай.

Віды тэкстаў: казка, апавяданне, рыфмоўка, верш, песня, дыялог.

Працягласць гучання тэксту: 1–1,5 мінуты.

Гаварэнне

Дыялагічнае маўленне

Вучні павінны ўмець запытваць і паведамляць інфармацыю асабістага характару.

Віды дыялогу: дыялог-распытванне, дыялог-віншаванне, дыялог – пабуджэнне да дзеяння.

Колькасць рэплік на кожнага субяседніка: 4–5.

Маналагічнае маўленне

Вучні павінны ўмець:

паведамляць інфармацыю;

апісваць прадметы і з’явы;

коратка пераказваць змест праслуханага (прачытанага) тэксту з выкарыстаннем візуальных апор.

Віды маналагічнага выказвання: паведамленне, апавяданне, апісанне.

Аб’ём выказвання: не менш за 6–8 фраз.

Чытанне

Вучні павінны ўмець чытаць самі сабе і поўнасцю разумець тэксты, якія змяшчаюць 1–2 % незнаёмых слоў і не ўплываюць на разуменне.

Аб’ём тэксту: прыкладна 1300–2000 друкаваных знакаў з прабеламі.

Віды тэкстаў: казка, апавяданне, верш, песня, загадка, скорагаворка.

Пісьмовае маўленне

Вучні павінны ўмець прадуцыраваць нескладаныя віды тэкстаў у адпаведнасці з нормамі, прынятымі ў краіне вывучаемай мовы:

падпісваць віншавальную паштоўку, запрашэнне;

пісаць асабісты ліст у межах вывучанай тэматыкі.

Аб’ём тэксту: не менш за 30–40 слоў.

Патрабаванні да авалодання моўным матэрыялам

Англійская мова

Фанетыка

Рытм англійскага маўлення. Інтанацыя пералічэння. Інтанацыя загадных і клічных сказаў. Інтанацыя формул маўленчага этыкету.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 120–180 лексічных адзінак.

Агульны аб’ём прадуктыўнай лексікі: 610–650 лексічных адзінак.

Агульны аб’ём рэцэптыўнай лексікі: 240–300 лексічных адзінак.

Словаўтварэнне: суфіксы прыметнікаў -(i)an, прыслоўяў -ly, дзеясловаў -ate.

Паказальнікі часу: this (week), last (year), next (summer).

Граматыка

Граматычны матэрыял для прадуктыўнага засваення

Марфалогія

Назоўнік: асаблівыя выпадкі ўтварэння множнага ліку назоўнікаў man – men, woman – women, child – children, tooth – teeth, foot – feet, goose – geese, sheep – sheep, mouse – mice. Назоўнікі для абазначэння прадметаў, якія можна і нельга палічыць.

Артыкль: a/an, the (асноўныя значэнні), значная адсутнасць артыкля. Артыкль з геаграфічнымі назвамі (вуліцы, гарады, краіны, кантыненты).

Прыметнік: асаблівыя выпадкі ўтварэння ступеней параўнання прыметнікаў good, bad.

Займеннік: неазначальныя займеннікі some, any, no, much, many. Аб’ектны склон асабовых займеннікаў.

Дзеяслоў: сцвярджальная, адмоўная і пытальная формы дзеясловаў у Past Simple, Future Simple.

Мадальныя дзеясловы should (shouldn’t) для выказвання парады, рэкамендацыі, must (mustn’t) для выражэння неабходнасці і забароны.

Прыслоўе: yesterday, ago, next, tomorrow, today, always, often, sometimes, rarely, never, well, fast.

Прыназоўнік: прыназоўнікі напрамку руху to, along, past, over; прыназоўнікі месца at (home), behind, in front of, between, opposite, next to; прыназоўнікі часу in (November), to (quarter to two), past (half past two), at (Easter), on (New Year’s Day), by (plane).

Злучнік: because.

Сінтаксіс

Парадак слоў у сказе.

Складаназлучаны сказ са злучнікамі and, but.

Нямецкая мова

Фанетыка

Націск у складаных словах. Адсутнасць націску на службовых словах. Інтанацыя простых развітых сказаў. Інтанацыя пабуджальных сказаў.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 120–180 лексічных адзінак.

Агульны аб’ём прадуктыўнай лексікі: 610–650 лексічных адзінак.

Агульны аб’ём рэцэптыўнай лексікі: 240–300 лексічных адзінак.

Словаўтварэнне: суфіксы назоўнікаў -er, -in для абазначэння нацыянальнасцей, жыхароў гарадоў, населеных пунктаў.

Граматыка

Граматычны матэрыял для прадуктыўнага засваення

Марфалогія

Назоўнік: скланенне назоўнікаў у множным ліку ў давальным склоне. Назоўнікі для абазначэння прадметаў, якія можна або нельга палічыць.

Артыкль: артыкль перад геаграфічнымі назвамі (кантыненты, краіны, гарады, вуліцы).

Азначальны артыкль перад уласным імем, калі перад ім стаіць азначэнне.

Неазначальны артыкль перад назоўнікам пасля безасабовага звароту es gibt.

Займеннік: пытальны займеннік welcher (welches, welche).

Дзеяслоў: зваротныя дзеясловы. Дзеяслоў sein у простым прошлым часе Präteritum Aktiv. Часавая форма прошлага часу Perfekt Aktiv.

Загадны лад.

Прыназоўнік: прыназоўнікі durch, für, um, якія патрабуюць вінавальнга склону. Прыназоўнікі zu, mit, якія патрабуюць давальнага склону.

Сінтаксіс

Парадак слоў у простым развітым сказе з дапаўненнем у давальным і вінавальным склонах; са зваротнымі дзеясловамі; з выказнікам, выражаным дзеясловамі ў часавай форме Perfekt Aktiv (рамачная канструкцыя); у пабуджальных сказах.

Складаназлучаныя сказы са злучнікам denn. Парадак слоў у складаназлучаных сказах.

Граматычны матэрыял для рэцэптыўнага засваення

Марфалогія

Назоўнік: скланенне назоўнікаў у множным ліку.

Прыметнік: скланенне прыметнікаў пасля неазначальнага артыкля, прыналежных займеннікаў і займенніка kein (keine) ў назоўным і вінавальным склонах.

Артыкль: неазначальны артыкль перад назоўнікам пасля дзеясловаў suchen, sich wünschen.

Прыназоўнік: прыназоўнікі bis, entlang, якія патрабуюць вінавальнага склону.

Сінтаксіс

Складаназалежныя сказы са злучнікам weil\*\*. Парадак слоў у складаназалежных сказах\*\*.

Французская мова

Фанетыка

Адрозненне на слых і дакладнае вымаўленне ўсіх гукаў французскай мовы. Счапленне і звязванне. Інтанацыйная мадэль апавядальнага (сцвярджальнага і адмоўнага), пабуджальнага і пытальнага сказаў. Інтанацыя формул маўленчага этыкету.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 120–180 лексічных адзінак.

Агульны аб’ём прадуктыўнай лексікі: 610–650 лексічных адзінак.

Агульны аб’ём рэцэптыўнай лексікі: 240–300 лексічных адзінак.

Словаўтварэнне: суфіксы назоўнікаў і прыметнікаў -ien, -ienne; -ais,   
-aise; -aine; -ois, -oise; прыстаўка дзеясловаў re-.

Граматыка

Граматычны матэрыял для прадуктыўнага засваення

Марфалогія

Назоўнік: мужчынскі і жаночы род назоўнікаў, якія абазначаюць нацыянальнасць.

Артыкль: ужыванне неазначальнага, азначальнага, частковага артыкляў (паўтарэнне); артыкль перад геаграфічнымі назвамі (краіны, кантыненты); адсутнасць артыкля ў назвах гарадоў; адсутнасць артыкля пры адмаўленні. Злітны артыкль у выразе avoir mal à ... .

Прыметнік: ступені параўнання якасных прыметнікаў (акрамя bon, mauvais).

Займеннік: неазначальна-асабовы займеннік on; пытальны займеннік qui.

Лічэбнік: колькасныя лічэбнікі да 1000; парадкавыя лічэбнікі звыш 100.

Дзеяслоў: le présent дзеясловаў I, II, III груп; прошлы складаны час le passé composé з дзеясловамі avoir і être (акрамя зваротных); прошлы незакончаны час l’imparfait. Загадны лад.

Прыслоўе: прыслоўі hier, aujourd’hui, demain; d’abord, ensuite, puis, enfin. Пытальныя прыслоўі où, d’où, quand, pourquoi, comment, combien.

Прыназоўнік: прыназоўнікі месца і напрамку руху; прыназоўнікі en/à для абазначэння спосабу перамяшчэння.

Сінтаксіс

Парадак слоў у пытальным сказе з простай і складанай інверсіяй (агульнае пытанне; пытанне да адушаўлёнага дзейніка; пытанне да акалічнасці).

Граматычны матэрыял для рэцэптыўнага засваення

Дзеяслоў: бліжэйшы будучы час le futur proche; бліжэйшы прошлы час le passé récent.

Будучы просты час le futur simple дзеясловаў I і II груп\*.

Прыметнік: ступені параўнання прыметнікаў bon, mauvais\*.

Прыназоўнік: ужыванне прыназоўніка dе пасля слоў, якія абазначаюць колькасць\*.

Іспанская мова

Фанетыка

Інтанацыя пабуджальных і клічных сказаў.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 120–180 лексічных адзінак.

Агульны аб’ём прадуктыўнай лексікі: 610–650 лексічных адзінак.

Агульны аб’ём рэцэптыўнай лексікі: 240–300 лексічных адзінак.

Словаўтварэнне: прыстаўкі re-, in-(im-), des-.

Граматыка

Граматычны матэрыял для прадуктыўнага засваення

Марфалогія

Дзеяслоў: рresente de indicativo знамянальных дзеясловаў.

Загадны лад modo imperativo (сцвярджальная форма tú, vosotros).

Прыслоўе: прыслоўі ya, todavía, jamás, nunca, siempre, a veces.

Сінтаксіс

Клічныя і пабуджальныя сказы.

Граматычны матэрыял для рэцэптыўнага засваення

Марфалогія

Дзеяслоў: pretérito perfecto de indicativo, pretérito imperfecto de indicativo, pretérito indefinido\*.

Ужыванне форм participio pasado ў функцыі азначэння\*\*.

Сінтаксіс

Складаназлучаныя сказы са злучнікамі pero, у.

Кітайская мова

Патрабаванні да практычнага валодання відамі маўленчай дзейнасці

Успрыманне і разуменне маўлення на слых

Вучні павінны разумець на слых указанні педагагічнага работніка, звязаныя з вядзеннем урока, і іншамоўныя тэксты маналагічнага і дыялагічнага характару, пабудаваныя на вывучаным моўным матэрыяле, у прад’яўленні педагагічнага работніка і ў гуказапісе, у тэмпе, набліжаным да натуральнага, з візуальнай апорай.

Віды тэкстаў: казка, апавяданне, рыфмоўка, верш, песня, дыялог.

Працягласць гучання тэксту: 1–1,5 мінуты.

Гаварэнне

Дыялагічнае маўленне

Вучні павінны ўмець запытаць і паведаміць інфармацыю, вызначаную прадметна-тэматычным зместам зносін.

Віды дыялогу: дыялог-распытванне, дыялог-віншаванне, дыялог – пабуджэнне да дзеяння.

Колькасць рэплік на кожнага субяседніка: 4–5.

Маналагічнае маўленне

Вучні павінны ўмець:

паведамляць інфармацыю;

апісваць прадметы і з’явы;

коратка пераказваць змест прачытанага (праслуханага) тэксту з выкарыстаннем візуальнай апоры.

Віды маналагічнага выказвання: паведамленне, апавяданне, апісанне.

Аб’ём выказвання: 6–8 фраз.

Чытанне

Вучні павінны ўмець чытаць самі сабе тэксты, напісаныя з дапамогай іерогліфаў, разумець асноўны змест і вылучаць асобныя дэталі прачытанага.

Аб’ём тэксту – 0,3 старонкі.

Вучні павінны ўмець чытаць іерогліфы (100–200 адзінак) і простыя сказы, напісаныя іерогліфамі.

Віды тэкстаў: казка, апавяданне, верш, песня, загадка, скорагаворка.

Пісьмовае маўленне

Вучні павінны ўмець прадуцыраваць нескладаныя віды тэкстаў, напісаныя з дапамогай транскрыпцыйных знакаў, у адпаведнасці з нормамі, прынятымі ў краіне вывучаемай мовы:

падпісаць віншавальную паштоўку, запрашэнне;

пісаць асабісты ліст у межах вывучанай тэматыкі.

Аб’ём тэксту: 30–40 слоў.

Вучні павінны ўмець пісаць іерогліфы (80–160 адзінак) і простыя сказы, напісаныя іерогліфамі.

Патрабаванні да авалодання моўным матэрыялам

Фанетыка

Вымаўленне складоў трэцяга тону, якія ідуць запар. Змяненне тону лічэбніка. Інтанацыя пералічэння. Інтанацыя пабуджальных і клічных сказаў. Інтанацыя формул маўленчага этыкету.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 120–180 лексічных адзінак.

Агульны аб’ём прадуктыўнай лексікі: 610–650 лексічных адзінак.

Агульны аб’ём рэцэптыўнай лексікі: 240–300 лексічных адзінак.

Граматыка

Граматычны матэрыял для прадуктыўнага засваення

Марфалогія

Лічэбнік: лічэбнікі ад 50 да 100.

Займеннік: указальныя займеннікі 这і 那 у спалучэнні з лічыльнымі словамі.

Дзеяслоў: паказчык цяперашняга часу 在.

Прыслоўе: 太，很，不，真，多，少，很多，很少，不多，不少，附近，只.

Паслялог: 外边.

Сінтаксіс

Сказы, якія абазначаюць размяшчэнне прадметаў у прасторы,   
（在）…上有/是…，…在…上.

Сказы наяўнасці з дзеясловам 有.

Выражэнне паслядоўнасці дзеянняў з дапамогай прыслоўяў   
先…然后.

Дзеяслоўнае дапаўненне стану (…得…).

Спецыяльныя пытанні з пытальнымі словамі为什么?， 怎么?.

Альтэрнатыўнае пытанне са злучнікам还是.

Пытальныя сказы з удакладняльнымі выразамі好吗?, …怎么样？

Пабуджальныя сказы з часціцай …吧…! або 让…吧…!

Канструкцыя越来越.

Канструкцыі从来没…过，以前…过，从…开始.

Канструкцыя如果…那/就.